PRITARTA

Rietavo savivaldybės tarybos

2014 m. balandžio 24 d.

sprendimu Nr. T1-

**RIETAVO SAVIVALDYBĖS KULTŪROS CENTRO**

**2013 M. VEIKLOS ATASKAITA**

**Rietavo savivaldybės kultūros centre dirbo:**

Direktorius Vytautas Kažukauskas (iki 04-25)

Vyr. buhalterė Dana Margevičienė

Kasininkė Zita Beniulienė

Meno vadovai Vincas Andriuška

Romualda Durkienė (iki 10-01)

Egidijus Gricius

Aida Liutikienė

Aldona Mickuvienė

Rita Urniežienė

Rima Pleškienė

Birutė Gedminaitė (l. e. direktorės pareigas nuo 04-26)

Akompaniatorė Vilma Jokubauskaitė (nuo 03-26)

Garso, šviesų administratorius Marius Gailius (nuo 10-07)

Valytoja Skaidra Lingienė

**Filialų vedėjai:**

Daugėdų Vilija Butkevičienė

Labardžių Jovita Vitkienė

Medingėnų Virgina Budrienė

Tverų Rasa Mačernienė (nuo 03-05)

Giliogirio filialo valytoja Eglė Fabijonavičienė (nuo 08-05)

**2013 m. veiklą vysto šie meno kolektyvai:**

1. Mišrus choras „Jūrava“ vadovė Rita Urniežienė

2. Mėgėjų teatras vadovas Vincas Andriuška

3. Kaimo kapela „Subata“ vadovė Aida Liutikienė

4. Folklorinis ansamblis „Kadaginis“ vadovė Aida Liutikienė

5. Vyresniųjų žmonių šokių kolektyvas „Trepsis“ vadovė Rima Pleškienė

6. Vaikų ir jaunimo dramos studija „Raudonkepuraitė“ vadovė Birutė Gedminaitė

7. Skaitovai vaikai vadovė Romualda Durkienė

8. Skaitovai suaugusieji vadovė Romualda Durkienė

9. Vaikų šokių kolektyvas vadovė Aldona Mickuvienė

10. Merginų šokių kolektyvas „Šarkelės“ vadovė Aldona Mickuvienė

11. Jaunimo dramos studija vadovė Birutė Gedminaitė

Prie kultūros centro ir viešosios bibliotekos veikia meno mylėtojų klubas „Mūza“ – kuratorė Romualda Durkienė

Iš viso Rietavo savivaldybės kultūros centre ir jo filialuose veikė



2013 m. sausio 6 d. vyko tradicinė vaikų šventė „Atsisveikinimas su eglute“, taip pat vyko sausio 13-osios minėjimas „Žuvusiems – po žvakutės liepsnelę“, sausio 23 d. vyko susitikimas su LR Seimo pirmininku Vydu Gedvilu.

Vasario mėnesį vyko 7 renginiai: literatūrinis vakaras S. Gedos 70-mečiui „Giedantis strazdo balsu“, kapela „Subata“ dalyvavo Žemaitijos regiono kapelų šventėje „Grok, Jurgeli“ Šilalėje, Rietave šurmuliavo Užgavėnių šventė. Folklorinis ansamblis „Kadaginis“ ir kapela „Subata“ vyko koncertuoti į Dovilus. Lietuvos valstybės atkūrimo dienai skirtas Vasario 16-osios renginys, sukvietė gausų būrį rietaviškių. Taip pat buvo surengta diskusija „Ar egzistuoja prielaidos saugiai skalūnų dujų eksploatacijai“. Vasario mėnesį užbaigėme su humoro grupe „Alergija“.

Kovo mėnuo pradėtas literatūriniu vakaru poetei Birutei Lengvenienei atminti ir tarmių metams pažymėti – „Tas brongus žemaitėšks žuodis“. Tradicija tapo vyrų dovanojamas koncertas kovo 8-ajai „Jums, mielosios moterys“. Vyko koncertas, skirtas kovo 11-ajai „Dainuojam laisvoj Lietuvoj“. Buvo surengtos dvi vaikų darbų parodos „Laiškas Tėvynei“ ir „Laukiame Velykų“. Kapela „Subata“ vyko koncertuoti į Papilę. Nuvilnijo Teatro dienos Rietave.

Balandžio mėnesį vykome į senelių namus, surengėme koncertą „Velykinės šypsenos“. Skaitovai ir suaugusių žmonių šokių kolektyvas „Trepsis“ vyko koncertuoti į Medingėnus, į renginį „Pavasario spalvos“. Užbaigtos teatro dienos Rietave. Turėjome galimybę išvysti Keistuolių teatro spektaklį pagal Vasmo „(Ne) mano istorija“. Surengta kapelos koncertinė išvyka į Šilalę. Galėjome pamatyti Klaipėdos universiteto lietuvių filologijos ir režisūros studentų spektaklį – P. Tilainės „Raganos“. Balandį užbaigėme Rietavo III amžiaus universiteto choro koncertu „Dainuojam pavasario džiaugsmą“.

Gegužės mėnesį surengta vaikų darbų paroda „Tau, Mamyte“, skirta Motinos dienai. Kultūros centro mišrus choras „Jūrava“ padovanojo koncertą rietaviškiams, kitądien išvyko į Latviją. Visas šeimas sukvietė renginys „Vakaras su šeima“. Visame Rietave skambėjo gatvės muzikos diena. Folklorinis ansamblis „Kadaginis“ vyko į Lopaičius koncertuoti renginyje „Prie šaltinio“. Surengta spalvinga Vaikystės šventė, kur vaikai dalyvavo eisenoje, vėliau galėjo žaisti skirtinguose kiemeliuose, koncertavo. Prasidėjo vasaros burbuliatorius. Buvo surengtas koncertas „Muzikos kerai“, kur koncertavo meno mokyklos diplomantai, jaunimui surengta diskoteka.

Birželio mėnuo prasidėjo rytmečiu „Sveika, vasara!“, skirtu vaikams. Prasidėjo kasmetinė vaikų stovykla „Pažinsi paveldą – pažinsi pats save“, kurios metu vaikai supažindinami su etnokultūros paveldu, gilintasi į žemaičių tarmę susitikta ir bendrauta su įdomiais žmonėmis, turiningai praleistas laisvalaikis, ilsėtasi, pramogauta. Mėgėjų teatras vyko į Kelmę, kur parodė spektaklį – B. Sruogos „Pagunda“. Surengta paroda „Tremties keliais“. Folklorinis ansamblis koncertavo senelių namuose. Choras „Jūrava“ dalyvavo Plungės miesto šventėje. Surengta popietė „Dar kartą apie teatrą“, dukart surengta paskaita „Taškinis masažas“ (pagal A. Jonuškio knygą „Su džok – gamtos gydytojas“). Kapelos ir folklorinio ansamblio koncertinė išvyka į Endriejavą „Buvo naktys švento Jono“. Rietavo miesto parke surengta tradicinė Joninių šventė, kur šokta, dainuota, apdovanoti Jonai ir Janinos, degintas Joninių laužas, linksmai palydėta trumpiausia naktis, sutikta ilgiausia diena. Birželio pabaigoje profesionaliais muzikos garsais džiugino Lietuvos valstybinis simfoninis orkestras.

Liepos mėnesį vyko penktasis teatrų festivalis „Rietavo vasaros vaidinimai – 2013“, skirtas Valstybės dienai paminėti ir tarmių metams pažymėti. Šventėje dalyvavo Jurbarko, Biržų ir Rietavo teatrai, svečiavosi viešnios – pirmosios Lietuvoje profesionalios moters režisierės Kazimieros Kymantaitės duktė aktorė Agnė Gregorauskaitė ir kultūrininkė Bernadeta Markevičienė. Surengta fotografo Tado Jasaičio fotoparoda „Indija“. Mėgėjų teatras vyko į Šilalę, kur parodė spektaklį „Pagunda“. Surengtas meno mylėtojų klubo „Mūza“ teminis renginys „Jie garsino Lietuvos vardą“.

Rugpjūčio mėnesį folklorinis ansamblis ir kapela vyko koncertuoti į „Žemsodį“ (Plungės r.), mėgėjų teatras su spektakliu „Pagunda“ vyko į Žadvainus, Nasrėnus. Folklorinis ansamblis ir kapela vyko koncertuoti į Žadvainus. Rugpjūčio pabaigoje vyko jaunimo grupės „Universalūs flatronai“ koncertas.

Rugsėjį pasitikome su rugsėjo pirmosios renginiu mokslo metų pradžiai – „R-1“. Folklorinis ansamblis surengė koncertą „Skambėk, žemaitiška daina“. Rugsėjo pabaigoje atidarytas naujasis kultūros, turizmo ir verslo informacijos centras, prasidėjo tradicinė jubiliejinė Mykolinių šventė Rietave, mininti Rietavo 760 metų jubiliejų: iškilmingas posėdis, K. Smorigino, O. Ditkovskio, N. Malūnavičiūtės koncertas. Kitą dieną visi Rietavo savivaldybės gyventojai, t. y. visos Rietavo savivaldybės bendruomenės, kaimų gyventojai rikiavosi iškilmingoje eisenoje, kuri nusidriekė per visą Rietavą. Prasidėjo pučiamųjų instrumentų orkestrų šventė „Rietavas – vario skambesyje“, sukvietusi orkestrus iš Plungės, Telšių, Platelių, Sedos ir Rietavo. Antroji Mykolinių diena kvietė į tradicinę mugę, žirgų konkūrą, koncertavo V. Šiškauskas, grupė „16 Hz“ ir Kauno studentiškasis choras, grupė „Lemon Joy“.

Spalio mėnuo pasitiktas naujajame kultūros centre, kur džiuginta profesionaliais Evelinos Sašenko ir Edmundo Kučinsko muzikos koncertais. Vaikai ir jaunimas kviesti į filmų vakarus. Mėgėjų teatras vyko į Endriejavą, kapela – į Plungę, į koncertą „Skambėk, liaudiška daina“. Jaunimui rengta modelių atranka. Mėnesio pabaigoje vyko tradicinis kamerinis Vėlinėms skirtas vakaras „Ir vėl į širdį Vėlinės atėjo...“

Lapkričio pradžioje skaitovai vyko į Daugėdus su programa „Ir vėl į širdį Vėlinės atėjo...“ . Vaikams ir jų tėveliams surengtas vaikiškas filmų vakaras, kuris sulaukė pilnutėlės salės mažųjų žiūrovų su tėveliais. Vaikų ir jaunimo dramos studijos nariai dalyvavo žemaitiško skaitymo konkurse, kur viena dalyvė pateko į kitą turą. Surengtas kultūros centro meno kolektyvų teminis vakaras „Mes negalim viens be kito“. Kapela „Subata“ dalyvavo kapelų šventėje Barstyčiuose (Skuodo r.), mėgėjų teatras dalyvavo Gargžduose su spektakliu „Pagunda“. Surengtas neįgaliųjų draugijos renginys, Romo Dambrausko ir Arvydo Stonio koncertas. Rietavo Šv. Arkangelo Mykolo bažnyčioje surengta sakralinės muzikos šventė, skirta šv. Cecilijos dienai. Surengtas humoro grupės „Ambrozija“ ir Pauliaus Stalionio koncertas. Paskutinįjį mėnesio šeštadienį Rietavą sudrebino liaudiškos muzikos šventė „Subatvakaris“.

Gruodžio 1-ąją jaunimui skirtas dainuojamosios poezijos muzikos grupės „Atika“ koncertas. Teatralizuotai įžiebta miesto eglė, kurią įžiebti padėjo vaikų popchoras „Lašeliukai“, tiesiogiai susisiekta su Kalėdų Seneliu iš jo trobelės; Senelis atvyko „džipuku“, dalino saldainius, kartu su Rietavo meru įžiebė žaliaskarę, danguje sužibo fejerverkai. Surengtos dvi mėgėjų teatro išvykos – į Biržus ir į Žadeikius, folklorinio ansamblio „Kadaginis“ išvyka į Labardžius. Kultūros centre vyko „Rietavo viltis“ 10-metis, meno mylėtojų klubo „Mūza“ 40-metis. Surengti populiariosios muzikos koncertai: Radži, grupės „Tabasco“. Kartu su Šiaulių polifonijos choru „Advento muzika“ surengtas Advento vakaras. Surengtas performansas „Miesto paveldas“, parodytas kalėdinis filmas „Laimingas elfas“. Metus užbaigė Mero padėkos vakaras, kuriame koncertavo Rūta Ščiogolevaitė su gyvo garso grupe, nusipelniusiesiems įteikti gerumo angelai.

Iš viso Rietavo savivaldybės kultūros centre ir jo filialuose per 2013 metus įvyko 227 renginiai, juose apsilankė 35793 lankytojai, įskaitant ir repeticijų lankytojus.

Per 2013 metus buvo vykdomi 4 projektai: du Vaikų socializacijos programos įgyvendinimo projektai ir du Kultūros rėmimo fondo kultūros ir meno projektai.

Rietavo savivaldybės kultūros centro l. e. direktorės pareigas Birutė Gedminaitė